
Π ΕΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 


επωνυμία «ΙΔΡΥΜΑ ΚΩΝΣΤΑΝΤΙΝΟΥ ΠΑΝΑΓΗ 
ΓΚΙΚΑ-ΣΤΑΜΟΥ» και κύρωση του οργανισμού αυ¬ 
τού...— 1 

Έγκριση σύστασης του κοινωφελούς ιδρύματος με την 
επωνυμία «Ίδρυμα για τη διάσωση της Μεσογειακής 
Φώκιας» και κύρωση του οργανισμού αυτού. 2 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 

επωνυμία «ΙΔΡΥΜΑ ΚΩΝΣΤΑΝΤΙΝΟΥ ΠΑΝΑΓΗ ΓΚΙ- 

ΚΑ-ΣΤΑΜΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη : 

1. Την με αριθ. 13663/1979 δημόσια διαθήκη της Αικα¬ 
τερίνης Χας Κων/νου Γκίκα-Στάμου, που συντάχθηκε 
ενώπιον του συμβολαιογράφου Ελευσίνας, Ευαγγέλου 
Κων/νου Τσαγκαρούλη και δημοσιεύθηκε με το αριθ. 
1647/31.5.1984 πρακτικό του Μον. Πρωτοδικείου Αθη¬ 
νών με την οποία συστήθηκε κοινωφελές Ιδρυμα με την 
επωνυμία «ΙΔΡΥΜΑ ΚΩΝΣΤΑΝΤΤΝΟΥ ΠΑΝΑΓΗ ΓΚΙΚΑ- 
ΣΤΑΜΟΥ» και με έδρα τη Μάνδρα Αττικής. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 11.5.93 γνωμοδότηση του Συμβουλίου Εθνι¬ 
κών Κληροδοτημάτων. 

4. Την αριθ. Υ. 2009/20 Μαΐου 1993 κοινή απόφαση 
του Πρωθυπουργού *αι του Υπουργού Οινονομικών, με 
την οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ 365/Β/93). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 


Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΠΑΝΑΓΗ 
ΓΚΙΚΑ-ΣΤΑΜΟΥ», η οποία έγινε απο την Αικατερίνη Χα 
Κων/νου Γκίκα-Στάμου με την 13663/1979 δημόσια δια¬ 
θήκη της, η οποία συντόχθηκε ενώπιον του συμβολαιο¬ 
γράφου Ελευσίνας Ευάγγελου Τσαγκαρούλη και δημο¬ 
σιεύθηκε με το αριθ. 1647/31.5.1984 πρακτικό του Μον. 
Πρωτοδικείου Αθηνών. 

Το Ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία ναι τον έλεγχο των 
Υπουργών Οικονομικών και Εθνικής Παιδείας και θρη¬ 
σκευμάτων και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκαπέ¬ 
ντε (15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΠΑΝΑΓΗ ΓΚΙ- 
ΚΑ-ΣΤΑΜΟΥ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Ίδρυμα 
Κωνσταντίνου Παναγή Γκίκα-Στάμου», που συστήθηκε 
από την Αικατερίνη Χα Κων/νου ΓΚίκα-Στάμου με την 
13663/26.6.1979 δημόσια διαθήκη της η οποία συντά¬ 
χθηκε ενώπιον του συμβολαιογράφου Ελευσίνας Ευαγγέ¬ 
λου Κ. Τσαγκαρούλη και Δημοσιεύθηκε με το αριθ. 1647/ 
31.5.1984 πρακτικό του Μον. Πρωτοδικείου Αθηνών, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του 
παρόντος οργανισμού, του Α.Ν. 2039/39. όπως κάθε 
φορά ισχύει ο νομος αυτός και των διαταγμάτων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Μάνδρα Αττικής. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι- 

σης της σύστασής του. 

Άρθρο 2 
Σκοπός 

Σκοπός του ιδρύματος είναι η χορήγηση υποτροφιών, 
από τα εισοδήματα της περιουσίας του σε έναν άριστο - 
ανεξαρτήτου φύλου - μαθητή της τελευταίας τάξης του 
Γυμνασίου και έναν άριστο μαθητή της τελευταίας τάξης 
του Λυκείου της Μάδρας Αττικής, για να συνεχίσουν τις 
σπουδές τους ο μεν μαθητής του Γ υμνασίου στο Λύκειο 
και στα Ανώτατα Εκπαιδευτικά Ιδρύματα, ο δε μαθητής 
του Λυκείου στα Ανώτατα Εκπαιδευτικά Ιδρύματα της χώ¬ 
ρας μας. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

Ένα διαμέρισμα στην Αθήνα επί των οδών Δεληγεώργη 
και Πειραιώς 36, επιφανεΐας 79,40 τ.μ. (στον Ε' όροφο). 

2. Πόροι του ιδρύματος είναι: 

α) Τα εισοδήματα και οι τόκοι από την εκμετάλλευση 
του περιουσιακού του στοιχείου. 

Ήδη έχει σχηματισθεΐ κεφάλαιο από τα μισθώματα και 
τους τόκους το οποίο ανήρχετο την 31.12.92 σε 
2.000.000 δρχ. περίπου. 

β) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το Ιδρυμα διοικείται από πενταμελές Διοικητικό Συμ¬ 
βούλιο που αποτελεΐται από τους: 

1) Εκάστοτε Γ υμνασιάρχη του Γ υμνασίου Μάνδρας 

2) Εκάστοτε Λυκειάρχη του Λυκείου Μάνδρας 

3) Εκάστοτε Δήμαρχο Μάνδρας 

4) Παναγιώτη Μιχ. Γκίκα 

5) Η συμπλήρωση του 5ου μέλους Μιχαήλ Π. Γκίκα, ο 
οποίος έχει πεθάνει, θα γίνει σύμφωνα με την παραγρ.3 
του παρόντος άρθρου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία , τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά μια 
φορά το χρόνο και έκτακτα οπότε το ζητήσει ο Πρόεδρος 
ή ένα από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απδντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ¬ 


ντάσσεται ο Πρόεδρος. 

7. Σε περιπτώση που κάποιο μέλος του Διοικητικού Συμ¬ 
βουλίου απουσιάζει άδικαιολόγητα από τρεις (3) συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και γιά κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος ΚΩΝΣΤΑ¬ 
ΝΤΙΝΟΥ ΠΑΝΑΓΗ ΓΚΙΚΑ-ΣΤΑΜΟΥ. 

ε) Επιλέγει τους υποτρόφους, καθορίζει το ποσό της 
υποτροφίας χωρίς να υπερβαίνει το εκάστοτε οριζόμενο, 
από τον Υπουργό Οικονομικών, ανώτατο όριο καθώς και 
τον τρόπο καταβολής, αυτής, αναλόγως του ύψους των 
εσόδων του ιδρύματος τηρουμένων των διατάξεων του 
Α.Ν.2039/1939 και του Καν.Δ/τος 18/23.8.1941. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο οτα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου είκοσι (20) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείτοι στό Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα Βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημικές διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 


2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή ύστερα από έγγραφη εντολή 
του Προέδρου ή του νόμιμου αναπληρωτή του. 

δ ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικ. Συμβουλίου που ορίζεται με 
απόφαση αυτού. 

Άρθρο 9 

Προσόντα Υποψηφίων 

Δικαίωμα υποτροφίας έχουν όσοι κατάγονται και κατοι¬ 
κούν στον Δήμο Μάνδρας Αττικής και είναι: 

α) άριστοι. μαθητές της τελευταίας τάξης του Γυμνα- 
σίου Μάνδρας, για τη συνέχιση των σπουδών τους στο Λύ¬ 
κειο και στα Ανώτατα Εκπαιδευτικά Ιδρύματα της χώρας 
μας. 

β) άριστοι μαθητές της τελευταίας τάξης του Λυκείου 
Μάνδρας για τη συνέχιση των σπουδών τους σε Ανώτατα 
Εκπαιδευτικά Ιδρύματα της χώρας μας. 

Διευκρινίζεται ότι του ευεργετήματος αυτού θα τύχουν 
ένας μόνο μαθητής του Γυμνασίου και ένας μόνο μαθητής 
του Λυκείου. 

Άρθρο 10 

Επιλογή και Ανακήρυξη υποτρόφων 

1. Το Διοικ. Συμβούλιο του Ιδρύματος καλεί με πρό¬ 
σκλησή του τους ενδιαφερόμενους να υποβάλλουν τις αι¬ 
τήσεις τους με τα απαραίτητα δικαιολογητικά τηρουμένων 
κατά τα λοιπά των διατάξεων των άρθρων 3-6 του από 18/ 
23.8.41 Καν.Δ/τος. 

2. Οι αιτήσεις με τα δικαιολογητικά υποβάλλονται στο 
Ίδρυμα μέσα σε είκοσι (20) ημέρες από της δημοσίευσης 
της σχετικής πρόσκλησης. 

3. Η επιλογή και η ανακήρυξη των υποτρόφων γίνεται 
χωρίς διαγωνισμό εφαρμοζομένων των διατάξεων της συ¬ 
στατικής πράξης, του ΑΝ 2039/39 και του από 18/ 
23.8.41 Κ. Δ/τος. 

Σε περίπτωση ισοψηφίας ο υπότροφος επιλέγεται με 
κλήρωση. 

Άρθρο 11 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/39 και 
του άρθρου 28 του από 18/23.8.41 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24,26 και 27 
του από 18/23.8.41 Καν.Δ/τος (ΦΕΚ 286/Α/23.8.1941) 
και του άρθρου 55 του ΑΝ 2039/1939. 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κ. Δ/τος, οι οποίες διαπιστώνονται με 
πράξη του Διοικ. Συμβουλίου του ιδρύματος, που έχει υπο¬ 
χρέωση να παρακολουθεί την όλη πορεία των σπουδών 
των υποτρόφων και να αξιώνει από αυτούς την υποβολή, 
κάθε έτος, αποδεικτικών στοιχείων της επίδοσής τους. 

Άρθρο 12 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουαρίου και λή¬ 
γει την 31η Δεκεμβρίου του Ιδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 13 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18/23.8.41 Καν.Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμηληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2030/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 


Άρθρο 15 

Διάλυση του ιδρύματος - Τύχη περιουσίας αυτού 

1. Το Ιδρυμα διαλύεται όταν και όπως ο νόμος ορίζει, 
σύμφωνα με τις διατάξεις του άρθρου 118 του ΑΚ. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Γυμνάσιο και 
Λύκειο της Μάνδρας Αττικής, κατά το ήμισυ εξ’ αδιαιρέ¬ 
του στο καθ’ένα, για την εκτέλεση του ίδιου σκοπού. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΠΟΣ ΣΟΥΦΛΙΑΣ 

-♦- ( 2 ) 

Έγκριση σύστασης του κοινωφελούς ιδρύματος με την 

επωνυμία «Ίδρυμα για τη διάσωση της Μεσογειακής 

Φώκιας» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις με αριθ. 5278/10.2.1993 και 5324/1.6.1993 
πράξεις του Γενικού Προξένου της Ελλάδος στη Γενεύη, 
Δημήτριου Α. Αβραμόπουλου, εκτελούντος συμβολαιο¬ 
γραφικά καθήκοντα, σύμφωνα με τις οποίες ο Πρίγκηπας 
Σαντρουντίν Αγά Χαν σύστησε κοινωφελές ίδρυμα με την 
επωνυμία «Ίδρυμα για τη διάσωση της Μεσογειακής Φώ¬ 
κιας» και με έδρα την Αθήνα. 

2. Τις διατάξεις των άρθρων: α) 95 και 9Θ του 
Α.Ν.2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Τιςαπό28.5.1993και 15.6.1993γνωμοδοτήσειςτου 
Συμβουλίου Εθνικών Κληροδοτημάτων. 

4. Την αριθ.Υ.2009/20.5.1993 κοινή απόφαση του 
Πρωθυπουργού και του Υπουργού Οικονομικών με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 365 τ.Β'). 

Με πρόταση του Υπουργού Περιβάλλοντος Χωροταξίας 
και Δημοσίων Έργων και του Υφυπουργού Οικονομικών, 
αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «Ίδρυμα για τη διάσωση της Μεσογεια¬ 
κής Φώκιας», η οποία έγινε από τον Πρίγκηπα Σαντρουντίν 
Αγά Χαν με τις αριθ. 5278/10.2.1993 και 5324/1.6.1993 
πράξεις του Γενικού Προξένου της Ελλάδος στη Γενεύη, 
εκτελούντος εν προκειμένω συμβολαιογραφικά καθήκο¬ 
ντα. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Περιβάλλοντος, Χωροταξίας και Δη¬ 
μοσίων Έργων και διέπεται από τις διατάξεις των παρα¬ 
πάνω συστατικών του πράξεων, του παρακάτω οργανι- 

σμού, του Α.Ν.2039/39 και των διαταγμάτων που εκδόθη- 
καν ή θα εκδοθοϋν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελεΐται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «Ίδρυμα για τη διάσωση της Μεσογεια¬ 
κής Φώκιας». 

Αρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «Ίδρυμα για 
τη διάσωση της Μεσογειακής Φώκιας», που συστήθηκε 
από τον Πρίγκηπα ΣαντρουντΙν Αγά Χαν με τις αριθ. 5278/ 
10.2.1993 και 5324/1.6.1993 πράξεις του Γενικού προ¬ 
ξένου της Ελλάδος στη Γενεύη, Δημήτριου Α. Αβραμό- 
πουλου, εκτελούντος εν προκειμένω συμβολαιογραφικά 
καθήκοντα, αποτελεί νομικό πρόσωπο ιδιωτικού δικαίου 
και διέπεται από τις διατάξεις των παραπάνω συστατικών 
πράξεων, του παρόντος οργανισμού, του Α.Ν.2039/1939, 
όπως κάθε φορά ισχύει ο ο νόμος αυτός και των διαταγμά¬ 
των που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι κυκλική και αναγρά¬ 
φει περιμετρικά μέσα σε πλαίσιο την επωνυμία του ιδρύ¬ 
ματος και το έτος έγκριση της σύστασής του. 

Αρθρο 2 

Σκοπός 

Α. Σκοπός του ιδρύματος είναι η προστασία και η επι¬ 
στημονική μελέτη της Μεσογειακής Φώκιας και του οικο- 
συστήματός της. 

Β. Για την εκπλήρωση του ανωτέρω σκοπού, αναπτύσ¬ 
σονται οι ακόλουθες δραστηριότητες που συνιστούν και 
τους επιμέρους στόχους του Ιδρύματος: 

α. Προγραμματισμός, και εκτέλεση ερευνητικών προ¬ 
γραμμάτων με αντικείμενο την προστασία, τη διάσωση, 
την αποκατάσταση και την εν γένει επιστημονική μελέτη 
της Μεσογειακής Φώκιας και του οικοσυστήματός της. 

β. Ανέγερση και λειτουργία στην Ελλάδα και ειδικότερα 
στην Αλόνησο του Κέντρου Προστασίας και Αποκατάστα¬ 
σης της Μεσογειακής Φώκιας. 

γ. Σχεδιασμός και πραγματοποίηση επιμορφωτικών 
προγραμμάτων για την ευαισθητοποίηση των πολιτών σε 
θέματα προστασίας του θαλάσσιου οικοσυστήματος αλλά 
και του περιβάλλοντος γενικότερα. 

δ. Παραγωγή και διακίνηση πληροφοριακού εν γένει υλι¬ 
κού για τους σκοπούς του Ιδρύματος, συμπεριλαμβανομέ¬ 
νων των εντύπων, των ταινιών και των φωτογραφιών. 

ε. Συνεργασία και ανταλλαγή δεδομένων με άλλα ιδρύ¬ 
ματα, ινστιτούτα, Πανεπιστήμια και άλλους κρατικούς ή μη 
φορείς (οργανισμούς). 

στ. Κάθε άλλη δραστηριότητα που θα ήταν δυνατόν να 
συμβάλλει στην επίτευξη των στόχων του ιδρύματος. 

Γ. Οι δραστηριότητες του Ιδρύματος εναρμονίζονται με 
τους εκάστοτε όρους προστασίας και διαχείρισης των 
προστατευομένων, χάριν της διατηρήσεως της Μεσογεια¬ 
κής Φώκιας, περιοχών. 


Αρθρο 3 

Περιουσία - Πόροι 

1. Περιουσία του ιδρύματος αποτελεί: 

α) Κατάθεση ποσού διακοσίων χιλιάδων (200.000) δολ- 
λαρίων Η.Π.Α. που θα καταθετεί από τον ιδρυτή σε Ελλη¬ 
νική Τράπεζα και θα είναι αναπαλλοτρίωτο. 

β) Οι καταλειπόμενες στο ίδρυμα κληρονομιές, κληρο¬ 
δοσίες, δωρεές, επιχορηγήσεις ή χρηματικές παροχές 
οποιοσδήποτε φυσικού ή νομικού προσώπου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

'Αρθρο 4 
Διοίκηση 

1. Το Ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

1) Πρίγκηπα ΣαντρουντΙν Αγά Χαν, ιδρυτή, ως Πρόεδρο. 

2) Σπύρο Μεταξά, ως Αντιπρόεδρο. 

3) Γεώργιο Λίβανό. 

4, Ανδρέα Ποταμιάνο. 

5) Μαρία Μπέκετ. 

6) Γεώργιο Παπαδημητρίου. 

7) Εκάστοτε Διευθυντή του Κέντρου Αποκατάστασης 
και Έρευνας της Μεσογειακής Φώκιας στο ΡΙΕΤΕΡΒ- 
ΙΙΒΕΝ. 

Σε περίπτωση που παύσει να υφίσταται ο εν λόγω φο¬ 
ρέας το τελευταίο μέλος του Διοικητικού Συμβουλίου ορί¬ 
ζεται σύμφωνα με την παρ. 3 του παρόντος άρθρου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Γραμματέα και 
τον Ταμία, ενώ ο Πρόεδρος και ο Αντιπρόεδρος ορίζεται 
πάντοτε σύμφωνα με την παράγραφο 3 του παρόντος άρ¬ 
θρου. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, του Προέδρου, ή του Αντιπροέδρου, ή 
κάποιου από τα λοιπά μέλη του Διοικητικού Συμβουλίου, η 
κενή θέση συμηληρώνεται με απόφαση των υπολοίπων 
μελών του Διοικητικού Συμβουλίου, που συνέρχεται εκτά¬ 
κτως, μέσα σε ένα μήνα, προκειμένου να προβεί στην 
εκλογή νέου Προέδρου, ή Αντιπροέδρου ή άλλου μέλους 
του Διοικητικού Συμβουλίου, αντίστοιχα, σύμφωνα με τις 
διατάξεις των συστατικών πράξεων, του παρόντος οργανι¬ 
σμού και του άρθρου 99 του Α.Ν.2039/39. 

Δεν δύναται να ορισθούν ως μέλη του Διοικητικού Συμ¬ 
βουλίου πρόσωπα τα οποία κατά οποιονδήποτε τρόπο 
αναμείχθηκαν στην πολιτική ζωή της χώρας, είτε με την 
υποβολή υποψηφιότητας βουλευτή, είτε με την ανάληψη 
οποιουδήποτε πολιτικού αξιώματος. 

4. Το Διοικητικό Συμβούλιο συνεδριάζει τακτικά και 
εκτάκτως όποτε το ζητήσει ο Πρόεδρος, ή τρία τουλάχι¬ 
στον από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία και 
συνεδριάζει νόμιμα όταν παρίστανται αυτοπροσώπως πε¬ 
ρισσότερα από τα μισό μέλη του. Μεταξύ των παρόντων 
πρέπει υποχρεωτικά να είναι ο Πρόεδρος ή ο νόμιμος ανα- 

πληρωτής ίου. 

6. Σε περίπτωση που δεν υπάρχει απαρτία, το Διοικη¬ 
τικό Συμβούλιο καλείται σε επαναληπτική συνεδρίαση. 
Εάν κατά την επαναληπτική συνεδρίαση, και πάλι δεν επι¬ 
τευχθεί απαρτία, συγκαλούνται τα μέλη του σε τακτή 
ημέρα και ώρα, με σχετικές προσκλήσεις που αποστέλλο- 
νται επί αποδείξει. Κατά τη νέα αυτή συνεδρίαση μετά από 
έλεγχο των αποδεικτικών επίδοσης των προσκλήσεων, το 
Διοικητικό Συμβούλιο συνεδριάζει και αποφασίζει νόμιμα 
με τα παρόντα μέλη του, τα οποία δεν πρέπει να είναι λιγό- 
τερα από τρία. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών τα οποία δεν 
δύνανται να είναι λιγότερα από τρία και σε περίπτωση ισο- 
ψηφίας υπερισχύει η γνώμη με την οποία συντάσσεται ο 
Πρόεδρος. 

8. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρείς συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ.3 
του παρόντος άρθρου. 

9. Επιτρέπεται η αναπλήρωση μέλους από άλλο μέλος, 
με εξουσιοδότηση αυτού. Κάθε μέλος όμως μόνο ένα μέ¬ 
λος δύναται να αναπληρώσει. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Στο Διοικητικό Συμβούλιο είναι δυνατόν να συμμετέ¬ 
χουν χωρίς δικαίωμα ψήφου και επίτιμα μέλη διοριζόμενα 
από τακτικά μέλη. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού, του Α.Ν.2039/39 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν.2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 


β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Αποφασίζει μετά από εισήγηση του Προέδρου να πα¬ 
ρέχει σε ένα ή περισσότερα μέλη του, ειδικές και συγκε¬ 
κριμένες εντολές και πληρεξουσιότητες για την εκπλή¬ 
ρωση του ιδρύματος σε οποιαδήποτε από τις δραστηριό- 
τητές του κατά την επίτευξη των σκοπών του. 

στ) Αποφασίζει, με πλειοψηφία τουλάχιστον των 2/3 
του συνόλου των μελών του, για την εκποίηση περιουσια¬ 
κού στοιχείου του ιδρύματος και την ταυτόχρονη επέν¬ 
δυση του προϊόντος της εκποίησης σε άλλο περιουσιακό 
στοιχείο που εξυπηρετεί κατά την κρίση του Διοικητικού 
Συμβουλίου τους σκοπούς του ιδρύματος, τηρουμένης 
της διαδικασίας που ορίζεται από τον Α.Ν.2039/39. 

Κατ’ εξαίρεση, επιτρέπεται μετά από πλήρη και ειδικά 
αιτιολογημένη απόφαση του Διοικητικού Συμβουλίου και 
με απλή πλειοψηφία, και χωρίς έγκριση του Υπουργού των 
Οικονομικών, η εκποίηση πραγμάτων που υπόκεινται σε 
φθορά. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ'αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τριάντα (30) μέρες τουλάχι¬ 
στον πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρόντων 
μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. 

Μπορεί όμως, όποτε κρίνει σκόπιμο, να αναθέτει την ει¬ 
σήγηση διαφόρων θεμάτων σε άλλο μέλος του Διοικητικού 
Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 

και ενεργεί σύμφωνα με τις ειδικές εξουσιοδοτήσεις και 
εντολές αυτού, 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, από τον πρεσβύτερο των μελών ή από το 
μέλος του Διοικητικού Συμβουλίου που ορίζεται υπ’αυ- 
τού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία,. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών) να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Καθήκοντα Γ ραμματέα δύναται να επιτελέσει και τρίτο 
πρόσωπο το οποίο δεν είναι μέλος του Διοικητικού Συμ¬ 
βουλίου. 

Όμως την ευθύνη για τις πράξεις και παραλείψεις του 
φέρει πάντοτε το Διοικητικό Συμβούλιο. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που λειτουργούν στην Ελλάδα έχοντας 
την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή έκτακτων και επει- 
γουσών δαπανών του ιδρύματος, το ύψος του οποίου κα¬ 
θορίζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

8) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 


γει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος Έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβόνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν.2039/39 και του από 20.12.1939 σχετικού Δια¬ 
τάγματος (ΦΕΚ Α' 552). 

Άρθρο 10 

Κατά τη συνεδρίαση του πρώτου Δ.Σ. θα καταρτισθεί 
Κανονισμός Λειτουργίας, ώστε να ρυθμισθούν ειδικότερα 
τα ζητήματα της λειτουργίας του Ιδρύματος, της διάρθρω¬ 
σης και των αρμοδιοτήτων των υπηρεσιών του, της κατά¬ 
στασης, πρόσληψης, απόλυσης και καθηκόντων του απαι- 
τούμενου για τη λειτουργία του Ιδρύματος προσωπικού, 
όπως και κάθε άλλο ζήτημα που αναφέρεται στην λειτουρ¬ 
γία του Ιδρύματος και δεν ρυθμίζεται από τον παρόντα ορ¬ 
γανισμό, τηρουμένων των διατάξεων του παρόντος και του 
Α.Ν.2039/39. 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της, εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν.2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού, θεμελιώδεις διατάξεις που 
αφορούν τους σκοπούς και τους πόρους του Ιδρύματος 
δεν δύνανται να τροποποιηθούν. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 

ποτέ λόγο, η περιουσία του περιέχεται σε κοινωφελές 
ίδρυμα ή σε άλλο φορέα κοινωφελούς χαρακτήρα για την 
εκπλήρωση παρεμφερούς σκοπού που θα καθοριστεί με 
απόφαση του Διοικητικού Συμβουλίου η οποία θα ληφθεί 
πριν από τη διάλυσή του και ελλείψει Διοικητικού Συμβου¬ 
λίου, ύστερα από απόφαση του Υπουργού των Οικονομι¬ 
κών. 

Στον Υπουργό Περιβάλλοντος Χωροταξίας και Δημο¬ 
σίων Έργων και στον Υφυπουργό Οικονομικών αναθέ¬ 


τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

